Ngohe Aromatawai: Nōku ake te mahi nei

**Paerewa Paetae Ngā Mahi a te Rēhia 91854:** Te whakaatu māramatanga ki ngā kaupapa here o te ao toi whānui i roto i ngā mahi a te rēhia

**Aronga:** Ngā Mahi a te Rēhia 3.5B v1

**Whiwhinga:** 4

**Te Horopaki**

Ko tāu nā mahi he whakarite whakaaturanga hei whakatau whakaaro mō te tukuatu i tētahi o āu kanikani ki tētahi wāhi ipurangi mahi moni. Engari tuatahi ake kia whakatūturu ai nāu anō ngā mahi kia whakaae te iri ake.

Māu anō e rangahau ngā kaupapa here, perā i te mana whakairo hinengaro (IP), te Stop Online Piracy Act (SOPA), te aha atu rānei, kia pai ai te tukuatu i āu kanikani ki te ipurangi. Me whakatau whakaaro mō ngā tikanga e pā ana ki te tukuatu i ngā kanikani motuhake ki te ipurangi.

Ka aromatawaingia tāu whakatau whakaaro mō te pāpātanga o ngā kaupapa here ki te kaikanikani me āna kanikani motuhake.

**Hei Mahi**

Rangahaua ngā kaupapa here e hāngai ana ki te ao kanikani me te ao o ngā mahi a te rēhia.

Arotakengia ngā mana whakairo hinengaro (IP) e pā ana ki te tukuatu i tētahi mahi motuhake ki te ipurangi.

Tirohia te Stop Online Piracy Act (SOPA) mō ngā mahukitanga kia arotakengia te pāpātanga o ēnei tikanga ki ngā mahi motuhake. Whakatauritea ēnei tikanga ki te huarahi whakamahi kanikani tūmatanui.

Rangahaua ngā ture e pā ana ki te whānako mahi motuhake me ngā huarahi tiaki kanikani ki Aotearoa.

Tātari i ngā momo tikanga, ngā ture me ngā waeture mō te tiaki i tāu ake kanikani, ngā kiriata puoro me ngā mahi a te rēhia anō hoki.

Arotakengia ngā kitenga kia mārama ai ngā pānga ki a koe hei kaikanikani, hei kaiwhakaputa mahi a te rēhia motuhake.

Rangahaua ngā pāhao whānako ahurea (cultural misappropriation) o ngā kanikani motuhake me ōna pānga ki ngā kaikanikani taketake me ngā kaiwhakaputa taketake, me ā rātou mahi.

Tautohua ngā āhuatanga e hāngai pū ana ki te whakatūturu mahi motuhake (authenticating original composition), ā, arotakengia ngā tikanga, ngā ture me ngā waeture hei tiaki i a koe hei kaikanikani, hei kaiwhakaputa mahi a te rēhia.

Taunakitanga: Ngā Mahi a te Rēhia 91854 Nōku ake te mahi nei

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka matapaki i ngā kaupapa here e hāngai ana ki tētahi horopaki.  Ka whakamārama i te pūtake o te kaupapa here me ōna āhuatanga, ka taunaki ai.  *Hei tauira:*  *Kua whakatau tikanga mō ngā kaupapa here. Kua tautohua e te ākonga ngā tikanga whakahaere kaupapa here e hāngai ana ki tana kaupapa, pērā i te:*   * *mana whakairo hinengaro (IP)* * *SOPA* * *Whakapaohotanga o ngā kiriata puoro ki runga ipurangi* * *Pāhao whānako ahurea* * *Manatārua* * *Whakatairangatanga o ngā rōpū haka*   *Kua whakatauritehia e te ākonga ngā pānga o ngā kaupapa here me ōna tikanga ki ngā rōpū kanikani me te whai taunaki hoki.* | Ka whakamārama i ngā tikanga whakahaere o te kaupapa here, me te pāpātanga ki horopaki kē atu.  Ka matapaki i ngā hua o te kaupapa here, ka taunaki ai.  *Hei tauira:*  *Kua whakamārama i ngā pānga o ngā kaupapa here ki roto i tētahi horopaki e hāngai ana ki ngā mahi a te rēhia.*  *Kua arotakengia ngā kaupapa here e hāngai ana ki te kaupapa me te huarahi hei whakamahi i aua kaupapa here ki roto i tētahi horopaki.*  *Kua whakamārama i ngā painga me ngā herenga, me te whai taunaki.* | Ka whakamārama i ngā tikanga whakahaere o te kaupapa here, me te pāpātanga ki ngā horopaki huhua noa.  Ka whakatau whakaaro mō ngā hua whānui o te kaupapa here, ka whakataurite ki kaupapa/horopaki kē atu, ka āta taunaki ai.  *Hei tauira:*  *Kua arotake i ngā kaupapa here ki ngā mahi a te rēhia, ā, kua rangahaua ngā momo huarahi hei tiaki i ngā mahi motuhake ki roto i tētahi horopaki.*  *Kua whai māramatanga te arotake i ngā tikanga whakahaere o ngā kaupapa here e hāngai ana ki te rōpū kanikani.*  *Kua āta whakatakoto i ōna whakaaro mō ngā hua me ngā herenga o ngā tikanga o te rōpū kanikani. Ko āna whakataunga kua whai taunaki.* |